
ŠAKIŲ RAJONO SAVIVALDYBĖS ADMINISTRACIJOS
 SLAVIKŲ SENIŪNIJA 

2018 - ŲJŲ METŲ VEIKLOS PLANO ATASKAITA

       
STRATEGINIAI TIKSLAI IR UŽDAVINIAI

	Atsižvelgiant į Šakių rajono savivaldybės prioritetines kryptis, Slavikų seniūnijos buvo  iškelti 2018 m šie strateginiai tikslai:
· šiuolaikiškos susisiekimo sistemos plėtra;
· socialinių paslaugų prieinamumo ir pasirinkimo užtikrinimas;
· socialinių paslaugų aprėpties didinimas;
· inovatyvi, pažangi žemės ūkio veikla, tausojanti aplinką bei sveikatą;
· darnaus išteklių naudojimo skatinimas;
· švietimo kokybės gerinimas;
· efektyvaus viešojo valdymo sistemos sukūrimas;
· gyventojų užimtumo didinimas.
Šakių rajono savivaldybės administracijos Slavikų seniūnijos uždaviniai 2018 m:
· modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas;
· teikti bendrąsias paslaugas;
· socialinio darbo seniūnijoje tobulinimas, socialinio darbuotojo statuso visuomenėje gerinimas;
· teikti paslaugas, konsultuoti žemės ūkio subjektus ES  ir nacionalinės paramos investicijų bei kitais žemės ūkio veiklos klausimais;
· kompleksiškai plėtoti ir puoselėti rekreacines teritorijas, želdynus bei kitas viešąsias erdves, pritaikant jas gyventojų bei verslo poreikiams;
· kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas);
· vykdyti viešojo administravimo veiklos tobulinimo programas.



VEIKLOS APŽVALGA PAGAL SENIŪNIJOS METINĮ VEIKLOS PLANĄ

Slavikų seniūnijoje 2018 m. sausio 1 d. duomenimis gyveno 669 gyventojų. Seniūnija yra suskirstyta į 4 seniūnaitijas: Slavikų, Šilgalių, Juodupėnų ir Žiūrių – Šilininkų. 






DUOMENYS APIE SENIŪNIJĄ

	  1.
	Seniūnijos plotas
	    ha
	6500

	  2.
	Bendras prižiūrimų kelių ir gatvių ilgis
	    km
	37

	  3.
	Prižiūrimos aplinkos teritorijos plotas (šienaujami plotai)
	    ha
	12,5

	  4.
	Valomų aikštelių plotas
	   kv. m
	750

	  5.
	Gatvių skaičius
	   sk.
	12

	  6.
	Prižiūrimų kapinių skaičius (veikiančių ir neveikiančių)
	   sk.
	6

	  7.
	[bookmark: _GoBack]Kapinių teritorijos plotas
	   ha
	4,83

	  8.
	Poilsiaviečių skaičius
	   sk.
	2

	  9.
	Lankytinų vietų seniūnijoje skaičius
	   sk.
	3

	10.
	Kultūros paveldo objektų skaičius
	   sk.
	1

	11.
	Parkų skaičius
	   sk.
	1

	12.
	Seniūnijos prižiūrimų želdinių plotas
	   ha
	2,5

	13.
	Seniūnijos prižiūrimų gėlynų plotas
	   ha
	0,02

	14.
	Eksploatuojamų gatvių apšvietimo šviestuvų skaičius
	  vnt.
	43




SLAVIKŲ  SENIŪNIJOS 2018 METŲ VEIKLOS PLANO ĮGYVENDINIMO  APŽVALGA

Įgyvendinant Slavikų seniūnijos 2018 metų veiklos planą buvo siekiama prisidėti prie Šakių rajono savivaldybės strateginiame 2018-2020 metų veiklos plane numatytų prioritetų įgyvendinimo:
· Tvariam ekonominiam augimui palanki aplinka;
· Veikli, atvira, saugi, sveika ir tobulėjanti visuomenė;
· Savitas, patrauklus ir ambicingas zanavykų kraštas.

Slavikų seniūnija įgyvendino:
Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ tikslo „Šiuolaikiškos susisiekimo sistemos plėtra“ seniūnijos uždavinio priemonę „Modernizuoti ir plėtoti savivaldybės vietinės reikšmės kelius, gatves ir kitas susisiekimo komunikacijas“. Įgyvendinant šią priemonę buvo vykdomas kelių ir gatvių greideriavimas (prižiūrimų kelių ilgis 37 km.), duobių užtaisymas, sniego valymas žiemos laikotarpiu. Keliai buvo greideriuojami 4 karius per sezoną, užpilta 300 m³ žvyro, užtaisyta 100 m² asfalto duobių. Lyginimas buvo atliekamas pagal poreikį, bet ne mažiau kaip du kartus per metus.
Šakių rajono savivaldybės strateginio 2018-2020 metų veiklos plano programos kodas 13 „Socialinės ir sveikatos apsaugos programa“ tikslų „Socialinių paslaugų prieinamumo ir pasirinkimo užtikrinimas“ seniūnijos  uždavinio priemonę „Teikti bendrąsias paslaugas“ ir „Socialinių paslaugų aprėpties didinimas“ seniūnijos uždavinio priemonę „Socialinio darbo seniūnijoje tobulinimas, socialinio darbuotojo statuso visuomenėje gerinimas“. Įgyvendinant šias priemones buvo organizuojamas darbas su socialinės rizikos šeimomis, nuo liepos 1 d. funkcija perduota Šakių socialinių paslaugų centrui.
 Šakių rajono savivaldybės strateginio 2018-2020 metų veiklos plano programos kodas 07 „Valdymo programa“ seniūnijos tikslo „Efektyvaus viešojo valdymo sistemos sukūrimas“ ir uždavinio priemonę „Vykdyti viešojo administravimo veiklos tobulinimo programas“. Įgyvendinant šią priemonę planuojama: išlaidos ryšiams, transportui, kanceliarinėms prekėms, komunalinėms paslaugoms, išlaidos seniūnijos patalpų išlaikymui ir pastato stogo skardinimui. Specialistė dirbo su gyventojų deklaravimo sistema, šia paslauga pasinaudojo 60 gyventojų. Išduotos 103 įvairios pažymos, 23 leidimai laidoti ir 8 leidimai saugotinų medžių ir krūmų kirtimo, persodinimo ar kitokio pašalinimo, genėjimo darbams vykdyti.
Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Inovatyvi, pažangi žemės ūkio veikla, tausojanti aplinką bei sveikatą“ ir uždavinio priemonę „Teikti paslaugas, konsultuoti žemės ūkio subjektus ES ir nacionalinės paramos investicijų bei kitais žemės ūkio veiklos klausimais“. Įgyvendinant šią priemonę buvo aptarnauta 115 ūkių, skirtos išlaidos panaudotos biuro įrangos ir kanceliarinėms prekėms įsigyti.
 Šakių rajono savivaldybės strateginio 2018-2020 metų veiklos plano programos kodas 01 „Mokymosi visą gyvenimą, jaunimo ir sporto programa“ tikslo „Švietimo kokybės gerinimas“ seniūnijos uždavinio priemonę „Kompleksiškai modernizuoti, renovuoti švietimo įstaigų mokymo(si) ir ugdymo(si) aplinką ir materialinę bazę (vaikų ir jaunimo ugdymo organizavimas)“. Įgyvendinant šią priemonę skirtos lėšos buvo panaudotos mokinio reikmėms įsigyti 2 mokiniams, kurie mokosi kitame rajone.
Šakių rajono savivaldybės strateginio 2018-2020 metų veiklos plano programos kodas 12 „Ūkio plėtros programa“ seniūnijos tikslo „Gyventojų užimtumo didinimas“ seniūnijos uždavinio priemonę „Organizuoti užimtumo didinimo programą“. Įgyvendinant šią priemonę buvo įdarbinti 6 asmenys, registruoti užimtumo tarnyboje. Įgyvendinat šią priemonę buvo tvarkomos veikiančios ir neveikiančios kapinės, iškirsti menkaverčiai krūmai, tvarkomas Kurynės parkas.
Įgyvendinant strateginio 2018-2020 veiklos plane numatyto tikslo „Darnaus išteklių naudojimo skatinimas“, uždavinio „Kompleksiškai plėtoti ir puoselėti rekreacinės teritorijas, želdynus bei viešąsias erdves, pritaikant jas gyventojų bei verslo poreikiams“ buvo atnaujintas gatvės apšvietimo valdymas, pakeisti 7 šviestuvai, užtverta 250 m civilinių kapinių tvora, tvarkomos poilsiavietės prie Šešupės ir kitos bendro naudojimo teritorijos (12,5 ha).
Įgyvendinant šį veiklos planą bei visas programoje numatytas priemones, kartu su seniūnijos teritorijoje gyvenančiais ir dirbančiais seniūnaičiais, ūkininkais, bendruomenės centro atstovais, buvo užtikrinamas priskirtos teritorijos bendruomenės viešųjų poreikių ir interesų tenkinimas ir seniūnijos funkcijų vykdymas. 



 Sudargo seniūnijos seniūnė,                                                           Rita Grigaitienė
 l. e. Slavikų seniūno pareigas                                                 
